CELEX: 32001R0179
Language: el
Date: 2001-01-29
Title: Κανονισμός (ΕΚ) αριθ. 179/2001 της Επιτροπής, της 29ης Ιανουαρίου 2001, για τον καθορισμό του ποσού της ενίσχυσης που αναφέρεται στον κανονισμό (ΕΚ) αριθ. 1255/1999 του Συμβουλίου για την ιδιωτική αποθεματοποίηση του βουτύρου και της κρέμας γάλακτος

Avis juridique important

|

32001R0179

Κανονισμός (ΕΚ) αριθ. 179/2001 της Επιτροπής, της 29ης Ιανουαρίου 2001, για τον καθορισμό του ποσού της ενίσχυσης που αναφέρεται στον κανονισμό (ΕΚ) αριθ. 1255/1999 του Συμβουλίου για την ιδιωτική αποθεματοποίηση του βουτύρου και της κρέμας γάλακτος  

Επίσημη Εφημερίδα αριθ. L 027 της 30/01/2001 σ. 0014 - 0014

Κανονισμός (ΕΚ) αριθ. 179/2001 της Επιτροπήςτης 29ης Ιανουαρίου 2001για τον καθορισμό του ποσού της ενίσχυσης που αναφέρεται στον κανονισμό (ΕΚ) αριθ. 1255/1999 του Συμβουλίου για την ιδιωτική αποθεματοποίηση του βουτύρου και της κρέμας γάλακτοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 10,Εκτιμώντας τα ακόλουθα:(1) Ο κανονισμός (ΕΚ) αριθ. 2771/1999 της Επιτροπής, της 16ης Δεκεμβρίου 1999, περί λεπτομερειών εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρεμβάσεως στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΚ) αριθ. 2099/2000(4), προβλέπει, στο άρθρο 34 παράγραφος 2, ότι, με την επιφύλαξη του άρθρου 38 του εν λόγω κανονισμού, η ενίσχυση που αναφέρεται στο άρθρο 6 παράγραφος 3 του κανονισμού (ΕΚ) αριθ. 1255/1999 για την ιδιωτική αποθεματοποίηση καθορίζεται κάθε έτος.(2) Ο κανονισμός (ΕΚ) αριθ. 2771/1999 προβλέπει επίσης, στο άρθρο 29, ότι οι εργασίες εισόδου στο απόθεμα πρέπει να πραγματοποιηθούν μεταξύ της 15ης Μαρτίου και της 15ης Αυγούστου του ιδίου έτους και, κατά συνέπεια, είναι απαραίτητο να καθοριστούν τα στοιχεία της εν λόγω ενίσχυσης πριν από την έναρξη των εργασιών εισόδου στο απόθεμα για το έτος 2001.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η ενίσχυση που αναφέρεται στο άρθρο 6 παράγραφος 3 του κανονισμού (ΕΚ) αριθ. 1255/1999 καθορίζεται κατά τον ακόλουθο τρόπο, ανά τόνο βουτύρου ή ισοδυνάμου βουτύρου, για τις συμβάσεις που συνήφθησαν κατά το 2001:α) 24 ευρώ για τα πάγια έξοδα,β) 0,35 ευρώ ανά ημέρα συμβατικής αποθεματοποίησης, για τα έξοδα εναποθήκευσης υπό ψύξη καιγ) ένα ποσό ανά ημέρα συμβατικής αποθεματοποίησης, το οποίο υπολογίζεται με βάση το 91 % της τιμής παρέμβασης του βουτύρου, η οποία ισχύει κατά την ημέρα έναρξης της συμβατικής αποθεματοποίησης, και με βάση ένα επιτόκιο 4,5 % ετησίως.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Ιανουαρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 160 της 26.6.1999, σ. 48.(2) ΕΕ L 193 της 29.7.2000, σ. 10.(3) ΕΕ L 333 της 24.12.1999, σ. 11.(4) ΕΕ L 249 της 4.10.2000, σ. 20.